Тэ тилъэхъан урыс бзэшIэныгъэлэжьхэми къахэкIрэр макIэп а классификацием критическэу екIуалIэхэу. ГущыIэм пае, зыхэр (М.Ф. Черновым фэдэхэр) фразеологие зэхакIэмрэ фразеологие зыкIымрэ зэхэубытагъэу идиомэкIэ еджагъэх. Адырэмэ (Н.К. Антоновым фэдэхэм) фразеологие лъэпкъитIу урысыбзэм къыхагъэщы: фразеологие зыкIымрэ фразеологие гущыIэзэгъусэхэмрэ. Ящэнэрэмэ (А.Г. Назарян фэдэхэм) фразеологизмэм хэхьэрэ гущыIэхэм ямэхьанэхэр зэрашIокIодырэм елъытыгъэу тIоу агощых: фразеологизмэхэу зимэхьанэхэр зышIокIодыпагъэхэмрэ фразеологизмэхэу зимэхьанэхэр зышIомыкIодыпагъэхэмрэ.